Сега действащите семейни закони не предвиждат възможности за развод по взаимно съгласие без присъствие на двете страни в съдебното заседание. Изрично съдиите указват в съобщенията, че неявяването на страните в съдебно заседание ще доведе до прекратяването на делото. Много недобросъвестни адвокати обещават на клиентите си, които са в чужбина, че това е възможно, но на практика няма как да се случи. И макар да има единични случаи на разводи с пълномощни допусналите ги съдии са санкционирани за съответното противоречащо на закона поведение. Логиката на законодателя е, че след като не можеш да се ожениш като пратиш пълномощник, така и не можеш да се разведеш с такъв. За това и не може да се получи развод по взаимно съгласие с нотариално заверено пълномощно.